אין ספק כי בדיקת רכב לפני קנייה במכון היא הכרחית על מנת לא לקנות "חתול בשק", היות ובדיקה זו כוללת את האפשרות לבדוק פרמטרים רבים של הרכב שאינם אפשריים על ידי בדיקה חיצונית פשוטה ללא הכלים הנמצאים במכון. עם זאת, הבדיקה עולה כסף ולכן לא סביר להעביר כל רכב שאנחנו שוקלים לקנות מידי בעליו דרך המכון. לפני שמגיעים לבדיקה הקפדנית והמקצועית, כדאי לבדוק כמה בעלים קודמים היו לרכב, כמה ק"מ הוא עבר, האם יש גווני צבע שונים על פני הרכב (מה שיכול להעיד על כך שהרכב עבר תאונה ונזקק לשירותי פחחות לכל הפחות), לבדוק אם אין נזילות של שמן או של מים שניתן לזהות והאם הפקק של מיכל השמן לא מכוסה בקרום לבנבן המעיד על הימצאות מים בתוך המיכל. בהצלחה!